La Prezo de Vero (filmo)

La Prezo de Vero (, ) estas ukrain-pol-brita drama filmo pri la historio de la unua ĵurnalisto, kiu rakontis al la mondo pri Holodomoro de 1932-1933, nome Gareth Jones. Krome, la filmo malkaŝas la esencon de Stalinismo kaj la personeckulton de diktatoro.

 Intrigo 

En 1933, juna brita raportisto, Gareth Jones, konsilisto de la tiama brita ĉefministro, decidas ekscii ĉu Sovetunio estas vere tiel mirinda kiel ĝi estas priskribita. Ĉe sia alveno, kiun li sukcesis atingi kun granda malfacileco, li malkovras, ke la Komunista Partio kreis artefaritan malsategon kaj vendas la grenon prenitan de la loĝantaro al Usono kontraŭ ekipaĵo, kondamnante la homojn al morto kaj kaŝante la fakton de amasa malsatego per detruo de iuj ajn atestantoj.

Li vizitas la urbon antaŭe nomatan Juzovka, laŭ la brita komercisto John Hughes, kiu fondis ĝin, kaj kie lia patrino laboris kiel instruistino, renomita Stalino fare de la komunistoj (hodiaŭ ĝi estas okupita Donecko, en orienta Ukrainio). Li vidas homojn senigitajn je la ebleco de ekzisto, manĝantajn arboŝelon.

Mallarĝe eskapante la Gulagon aŭ ekzekuton pro "spionado", li revenas al Britio kaj rakontas al la mondo la veron, dum lia kontraŭulo, la usona ĵurnalisto Walter Duranty, laboranta en Moskvo, mensogas pri Stalino kiel granda gvidanto. Poste en 1935, Gareth Jones estas mortigita de sovetia spionservo dum li estas en Ĉinio.

 Akcepto 
La filmo ricevis miksitajn recenzojn MR. JONES  «Цена правды»: фильм о Голодоморе, цинизме политиков и журналисткой этике Исторический триллер «Цена правды» о Голодоморе в Украине выложили в свободный доступ.

 Vidu ankaŭ 
 Malsato 33 (filmo)

 Referencoj 

Kategorio:Filmoj aperintaj en 2019
Kategorio:Sovetiaj dramaj filmoj
Kategorio:Holodomoro